การประกอบธุรกิจของแต่ละสายผลิตภัณฑ์

3.1) ลักษณะผลิตภัณฑ์หรือบริการ

 

 ปัจจุบันบริษัทฯ ผลิตสินค้าเครื่องใช้ไฟฟ้าภายในบ้าน 4 ประเภทด้วยกัน คือ พัดลม ตู้เย็น เครื่องซักผ้า เครื่องปั๊มน้ำ โดยการผลิตจะเน้นผลิตภัณฑ์ที่มีคุณภาพ ความปลอดภัย และใช้เทคโนโลยีที่ทันสมัย ทำให้สินค้ามีราคาขายสูงกว่าคู่แข่งขัน ลูกค้าของบริษัทฯ จึงเป็นกลุ่มที่คำนึงถึงปัจจัยข้างต้นเป็นหลักมากกว่าปัจจัยด้านราคา ทั้งนี้ผลิตภัณฑ์พัดลมและตู้เย็นจะมีลักษณะการขายแบบฤดูกาล โดยมียอดการจำหน่ายสูงในช่วงฤดูร้อน (เดือนมีนาคม - มิถุนายน) ส่วนเครื่องซักผ้าและเครื่องปั๊มน้ำมียอดการจำหน่ายสูงในช่วงฤดูฝน (เดือนกรกฎาคม - ตุลาคม) ผลิตภัณฑ์เครื่องใช้ไฟฟ้าทั้ง 4 ประเภทของบริษัทฯ มีรายละเอียดดังต่อไปนี้

ประเภทเครื่องใช้ไฟฟ้า

1. พัดลม มี 7 ประเภท คือ

1.  พัดลมตั้งโต๊ะ

2.  พัดลมตั้งพื้น

3.  พัดลมตั้งพื้นกึ่งตั้งโต๊ะ

4.  พัดลมติดผนัง

5.  พัดลมโคจร

6.  พัดลมแขวนเพดาน

7.  พัดลมระบายอากาศ

ลักษณะผลิตภัณฑ์ / อายุการใช้งาน

เป็นพัดลมชั้นนำ มีความแข็งแรงทนทานในการใช้งาน มีลมแรงด้วยมอเตอร์ประสิทธิภาพสูง
ประหยัดไฟสูงสุดเบอร์ 5 มีเคอร์เร็นท์ฟิวส์
ป้องกันกระแสไฟเกินและมีเทอร์มอลฟิวส์ป้องกันมอเตอร์ไหม้รับประกันมอเตอร์ 3 ปี
รูปดีไซน์ใหม่โค้งเพรียวและมีสีสรรให้เลือกหลายสี มีทั้งแบบธรรมดาและสามารถตั้งเวลาทำงานได้
การทำงานเงียบไม่มีเสียงดัง บริษัทฯ
ได้รับการรับรองมาตรฐานด้านความปลอดภัยจากกระทรวงอุตสาหกรรมที่ มอก. 934-2533
และได้รับการรับรองมาตรฐานของกระทรวงอุตสาหกรรมที่ มอก. 572-2528 , 92-2530 และ
ISO 9001 ในปี 2540 เหมาะสำหรับใช้ในครัวเรือน , และสำนักงานทั่วไป
อายุการใช้งานไม่น้อยกว่า 5 ปี

2.  ตู้เย็น มี 4 ประเภท คือ

    1.  ตู้เย็น 1 ประตู

    2.  ตู้เย็น 2 ประตู

    3.  ตู้เย็น 3 ประตู

    4.  ตู้แช่แข็ง 1 ประตู

ลักษณะผลิตภัณฑ์ / อายุการใช้งาน

มีความจุใหญ่พิเศษ (4 JUMBO) อันได้แก่ ช่องแช่แข็งจัมโบ้ , ช่องแช่เย็นจัดจัมโบ้ ,
ช่องแช่เย็นจัมโบ้ และช่องแช่ผักจัมโบ้
ชั้นวางของด้านประตูสามารถพลิกกลับและปรับเปลี่ยนระดับได้ตามใจชอบ
การละลายน้ำแข็งมีทั้งระบบอัตโนมัติและระบบกดปุ่ม โดยมีระบบระเหยน้ำแบบอัตโนมัติและManual
มีสีสรรให้เลือกหลายสี มีระบบกำจัดกลิ่นอัตโนมัติและปุ่มกดน้ำอัตโนมัติ (Crystal Drink)
มีความทนทานในการใช้งาน , ใช้สาร NON-CFC 100% สามารถแช่แข็งอาหารที่อุณหภูมิ-18Cขึ้นไป
โดยควบคุมอุณหภูมิด้วยระบบ Electronic Control (ตั้งแต่ตู้ 2 ประตูขึ้นไป) สินค้าของบริษัทฯ
ได้รับการรับรองเป็นตู้เย็นประหยัดพลังงานระดับ 5 จากการไฟฟ้าฝ่ายผลิต
และได้รับฉลากเขียวจาก “สำนักงานเลขานุการโครงการฉลากเขียว สถาบันสิ่งแวดล้อมไทย”
อายุการใช้งานไม่น้อยกว่า 10 ปี

หมายเหตุ - ตู้เย็นและตู้แช่แข็งที่บริษัทฯ
ผลิตทุกรุ่นทุกแบบได้รับอนุมัติให้ใช้เครื่องหมายรับรองคุณภาพผลิต

ภัณฑ์ของประเทศญี่ปุ่น (JIS) หมายเลขอนุมัติ TH 9320 และได้รับประกาศนียบัตรรับรองคุณ

ภาพมาตรฐาน ISO 9002 ในปี 2544

3. เครื่องซักผ้า

เป็นเครื่องซักผ้าในตระกูลมิสเตอร์มาราธอนมีทั้งหมด 2 ขนาด คือ ขนาดความจุ 4.2 กก. และ
5.0 กก.

ลักษณะผลิตภัณฑ์ / อายุการใช้งาน

เป็นเครื่องซักผ้าระบบกึ่งอัตโนมัติมี 2 ถัง ประกอบด้วยถังซักและถังปั่นแห้งแยกการทำงานโดยอิสระ
มีมอเตอร์ของแต่ละถัง สามารถทำงานพร้อมกันในเวลาเดียวกันได้
โดยมอเตอร์มีอายุการใช้งานที่ยาวนานเพราะได้ติดตั้งระบบการตัด-ต่อกระแสไฟฟ้าโดยอัตโนมัติเมื่อมอเตอร์ร้อนเกินไป
และมีโปรแกรมการซักผ้าสามารถตั้งเวลาและสามารถเลือกโปรแกรมการซักได้ตามแต่ละชนิดของผ้า
ซึ่งโปรแกรมการปั่นแห้งสามารถตั้งเวลาการปั่นได้ ตัวถังเคลือบสารพิเศษทนทานป้องกันสนิม
อายุการใช้งานไม่น้อยกว่า 7 ปี ได้รับมาตรฐาน IEC ในปี 2541
และได้รับประกาศนียบัตรรับรองคุณภาพมาตรฐาน ISO 9002 ในปี 2544

4. เครื่องปั๊มน้ำ มีทั้งหมด 2 ชนิด คือ

1. แบบอัตโนมัติ ปั๊มน้ำขนาด 80 วัตต์ , 100 วัตต์ , 150 วัตต์ , 200 วัตต์ , 250 วัตต์ ,
300 วัตต์ , และ 400 วัตต์

2. แบบธรรมดา ปั๊มน้ำขนาด 250 วัตต์ และ 400 วัตต์

ลักษณะผลิตภัณฑ์ / อายุการใช้งาน

1. เครื่องปั๊มน้ำแบบอัตโนมัติ
เมื่อเปิดก๊อกน้ำเครื่องจะทำงานโดยอัตโนมัติและเมื่อปิดก๊อกน้ำเครื่องจะหยุดการทำงานโดยอัตโนมัติ
มีการควบคุมการทำงานของเครื่องโดยอัตโนมัติ

2. เครื่องปั๊มน้ำแบบธรรมดา ใช้สำหรับสูบน้ำเพื่อเก็บไว้ในภาชนะบรรจุแบบต่างๆ
การตัดต่อการทำงานโดยอาศัยตัวควบคุมในภาชนะบรรจุชั้นต้นเป็นตัวสั่งการมีระบบป้องกันมอเตอร์ไหม้
โดยเมื่อเครื่องทำงานเป็นเวลานานหรือทำงานโดยไม่มีน้ำ
เมื่อมอเตอร์ร้อนเครื่องจะหยุดการทำงานและเมื่อมอเตอร์เย็นตัวลงเครื่องจะทำงานต่อโดยอัตโนมัติทำหน้าที่ดูดน้ำด้วยระบบใบพัด
เครื่องจึงเดินเงียบและน้ำที่ผ่านเครื่องปั๊มน้ำสามารถนำไปดื่มได้โดยไม่มีสารที่เป็นอันตรายต่อร่างกายและอุปกรณ์ชุดหัวปั๊มทำมาจากทองเหลืองพิเศษและเป็นพลาสติกเกรดพิเศษจึงไม่มีปัญหาเรื่องสนิม
มอเตอร์รับประกัน 5 ปี อายุการใช้งานไม่น้อยกว่า 7 ปี
รวมทั้งได้รับประกาศนียบัตรรับรองคุณภาพมาตรฐาน ISO 9002 ในปี 2544

 การตลาดและภาวะการแข่งขัน

 ปัจจุบันบริษัทฯ ได้ดำเนินธุรกิจเชิงรุกในตลาด 3 ฐานหลัก ได้แก่ ตลาดภายในประเทศ , ตลาดในประเทศญี่ปุ่นและตลาดในประเทศอื่น เพื่อการเติบโตก้าวหน้าและทำให้พื้นฐานการบริหารมีความแข็งแกร่งโดยตลาดภายในประเทศได้จัดจำหน่ายผ่านบริษัท กันยงวัฒนา จำกัด ซึ่งมีร้านค้าตัวแทนจำหน่ายอยู่ทุกภาคทั่วประเทศไทย สำหรับตลาดในต่างประเทศ บริษัทฯ ได้ส่งออกผ่านบริษัทฯ ในกลุ่มมิตซูบิชิ อีเลคทริก เป็นส่วนใหญ่ เนื่องจากมีตัวกลางจัดจำหน่ายอยู่ทั่วโลก ทำให้บริษัทฯ สามารถรักษาส่วนแบ่งทางการตลาดทั้งตลาดภายในประเทศและตลาดต่างประเทศได้ในสัดส่วน ตลาดภายในประเทศ : ตลาดในประเทศญี่ปุ่น : ตลาดในประเทศอื่น สำหรับปีงบประมาณ 2544 เท่ากับร้อยละ 35 : 45 : 20 ตามลำดับ

 ภาวะแข่งขันของตลาดภายในประเทศมีการแข่งขันกันสูงมาก เนื่องจากความต้องการสินค้าภายในประเทศยังชะลอตัวอยู่ในขณะที่สินค้าราคาถูกใหม่ๆ เข้ามาในตลาดภายในประเทศมากขึ้นโดยเฉพาะผลิตภัณฑ์พัดลม ส่วนผลิตภัณฑ์ตู้เย็นมีการพัฒนาผลิตภัณฑ์ใหม่ออกมาสู่ตลาดมากขึ้นเช่นกันทำให้บริษัทฯต้องมีการพัฒนาออกแบบผลิตภัณฑ์ใหม่ให้ตรงกับความต้องการของตลาดในราคาที่สามารถแข่งขันได้ รวมทั้งการเพิ่มประสิทธิภาพการผลิตเพื่อให้สามารถผลิตผลิตภัณฑ์ใหม่ๆ ได้ทันความต้องการของลูกค้า

3.3) การจัดหาผลิตภัณฑ์หรือบริการ

บริษัทมีโรงงานผลิต จำนวน 2 โรงงาน คือ

1. สำนักงานใหญ่ ตั้งอยู่ที่ 67 หมู่ 11 ถนนบางนา-ตราด กม.20 ตำบล บางโฉลง อำเภอบางพลี
จังหวัด สมุทรปราการ 10540 ใช้เป็นโรงงานผลิตสินค้าประเภทพัดลมและตู้เย็นของบริษัทฯ

2. สาขาที่ 2 ตั้งอยู่ที่ 67/1 หมู่ 11 ถนนบางนา-ตราด กม.20 ตำบล บางโฉลง อำเภอบางพลี
จังหวัด สมุทรปราการ 10540 ใช้เป็นโรงงานผลิตสินค้าประเภทตู้เย็น เครื่องซักผ้า ปั๊มน้ำ
ของบริษัทฯ

โดยมีกำลังการผลิตและปริมาณการผลิตดังนี้

ผลิตภัณฑ์ กำลังการผลิต (เครื่อง / ปี) ปริมาณการผลิต (เครื่อง / ปี)

  (เมษายน 2544 – มีนาคม 2545)

พัดลม 1,200,000 876,189

ตู้เย็นและตู้แช่แข็ง 500,000 406,931

เครื่องซักผ้า 60,000 3,228

เครื่องปั๊มน้ำ 100,000 56,038

(ก) วัตถุดิบที่สำคัญที่ใช้ในการผลิตในปัจจุบันของบริษัท ได้แก่ 1.
ชิ้นส่วนพลาสติกและเม็ดพลาสติกประกอบด้วย ถังปั่นซัก ฝาครอบเครื่องปั๊มน้ำ ฐานเครื่องซักผ้า
พลาสติกแผ่นเพื่อนำมาขึ้นรูปเป็นโครงตู้เย็นภายใน เป็นต้น

2. ชิ้นส่วนโลหะ ประกอบด้วย เหล็กแผ่นเพื่อทำโครงตู้เย็น และตัวถังเครื่องซักผ้า ,
ถังปั่นแห้งเครื่องซักผ้า , เส้นลวดเพื่อทำตะแกรงครอบใบพัดลม เป็นต้น 3. ชิ้นส่วนอิเล็กทรอนิกส์
ประกอบด้วย Electronic System , Capacitor และ Condensor
ซึ่งเป็นวัตถุดิบหลักในการผลิตตู้เย็น

4. คอมเพรสเซอร์ เป็นชิ้นส่วนหลักของการผลิตตู้เย็น

ในปัจจุบันประมาณร้อยละ 87.68 ของมูลค่าซื้อวัตถุดิบทั้งหมด บริษัทฯ
ทำการสั่งซื้อจากผู้ผลิตในประเทศ และผู้นำเข้าโดยตรง
โดยกระจายการสั่งซื้อผ่านผู้ขายหลายรายด้วยกัน

  สำหรับการสั่งซื้อวัตถุดิบจากต่างประเทศประมาณร้อยละ 12.32 ของมูลค่าการสั่งซื้อเป็น

การนำเข้าวัตถุดิบจากประเทศญี่ปุ่นเกือบทั้งหมด

  -------------------------------- ------------------------- --- --- ------------------- --------- --------- ----------------- ---------
  สัดส่วนการสั่งซื้อวัตถุดิบสำหรับปีสิ้นสุดวันที่                                                                                               
  30 กันยายน 2542 -2543 และ                                                                                                     
  รอบระยะเวลาบัญชีใหม่ 6 เดือน สิ้นสุดวันที่                                                                                             
  31 มีนาคม 2544 และสำหรับปีสิ้นสุดวันที่                                                                                               
  31 มีนาคม 2545                                                                                                                

                                                                                                             % :               
                                                                                                             ร้อยละของการสั่งซื้อ   

  รายละเอียดวัตถุดิบ                                                                         2542      2543      2543 รอบบัญชีใหม่    2544

                                                                                         (12 เดือน) (12 เดือน) (6 เดือน)          (12 เดือน)

                                                                                         %         %         %                 %

                                   แหล่งที่มาภายในประเทศ :                                                                        

                                   ชิ้นส่วนพลาสติกและเม็ดพลาสติก                               25.55     27.25     27.18             26.80

                                   ชิ้นส่วนโลหะ                                             23.67     23.23     23.08             24.17

                                   ชิ้นส่วนอิเล็กทรอนิกส์                                       12.35     9.13      0.46              1.23

                                   คอมเพรสเซอร์                                           15.85     17.37     14.34             11.22

                                   วัตถุดิบอื่น ๆ                                             8.94      9.99      19.21             18.26

                                   รวมสัดส่วนที่ซื้อในประเทศ                                   86.36     86.97     84.27             87.68

                                   แหล่งที่มาจากต่างประเทศ :                                                                       

                                   ชิ้นส่วนโลหะ                                             2.94      0.06      1.36              1.30

                                   ชิ้นส่วนอิเล็คทรอนิกส์                                       10.47     12.86     14.20             10.97

                                   วัตถุดิบอื่น ๆ                                             0.23      0.11      0.17              0.05

                                   รวมสัดส่วนที่ซื้อจากต่างประเทศ                               13.64     13.03     15.73             12.32

  รวมสัดส่วนที่สั่งซื้อวัตถุดิบ                                                                     100.00    100.00    100.00            100.00
  -------------------------------- ------------------------- --- --- ------------------- --------- --------- ----------------- ---------

(2) ผลกระทบต่อสิ่งแวดล้อม

บริษัทฯ ได้ตระหนักถึงความรับผิดชอบที่มีต่อสังคมและสิ่งแวดล้อม
จึงได้ทำการปรับเปลี่ยนกระบวนการผลิตที่ไม่ก่อให้เกิดผลกระทบต่อสิ่งแวดล้อม เช่น

1. การใช้สารทำความเย็น HFC 134 a ในการผลิตตู้เย็น ซึ่งเป็นสาร NON-CFC ที่ไม่ทำลาย

บรรยากาศชั้นโอโซน

2.  การใช้สาร HCFC 141 b ในการทำฉนวนความร้อนของตู้เย็น ซึ่งเป็นสารที่มีศักย์ทำลาย

ชั้นโอโซนเพียงแค่ 0.11 เท่านั้น ซึ่งเป็นไปตามที่กฎหมายกำหนดไว้

3. น้ำเสียที่เกิดจากกระบวนการผลิตจะผ่านกระบวนการบำบัดทางเคมี และทางชีวภาพ โดย

น้ำที่ผ่าน การบำบัดมีค่าควบคุมต่าง ๆ อยู่ในมาตรฐานตามที่ทางราชการกำหนด
ทั้งส่วนหนึ่งของน้ำที่ผ่าน

การบำบัดจะนำกลับมาใช้รดน้ำต้นไม้ และมีโครงการที่จะศึกษาในเรื่อง
การนำกลับไปใช้ในกระบวนการผลิต

ในอนาคต

4. กากของเสียที่ออกจากกระบวนการผลิต เช่น กากสี บริษัทฯ ได้ดำเนินการจ้างบริษัท

บริหารและพัฒนา เพื่อการอนุรักษ์สิ่งแวดล้อม(GENCO)
ที่ได้รับอนุญาตจากกระทรวงอุตสาหกรรมเพื่อนำไปกำจัดตามกรรมวิธีที่ถูกต้อง
เพื่อขจัดปัญหาการสร้างมลภาวะเป็นพิษให้หมดไป

จากการดำเนินการดังกล่าวข้างต้น ส่งผลให้บริษัทฯ ได้รับเครื่องหมายฉลากเขียว จาก
“สำนักงานเลขานุการโครงการฉลากเขียว สถาบันสิ่งแวดล้อมไทย” สำหรับผลิตภัณฑ์ตู้เย็น
ซึ่งเป็นไปตามข้อกำหนดหลายประการ กล่าวคือ ต้องมีประสิทธิภาพในการประหยัดพลังงานไฟฟ้า
โดยได้รับฉลากแสดงระดับประสิทธิภาพอุปกรณ์ไฟฟ้าประเภทตู้เย็นระดับที่ 5
ของการไฟฟ้าฝ่ายผลิตแห่งประเทศไทย หรือกล่าวอีกนัยหนึ่งว่าได้รับฉลากประหยัดพลังงานเบอร์ 5
, ใช้สาร NON-CFC ทดแทนสารCFC 3
และใช้สัญลักษณ์บ่งบอกประเภทของพลาสติกเพื่อแปรรูปใช้ใหม่

( 4 ) งานที่ยังไม่ส่งมอบ

- ไม่มี -